Краіны — члены АЭСР.  
Цёмна-сінім паказаны краіны-заснавальнікі АЭСР, блакітным — краіны, якія далучыліся да арганізацыі пазней
**Арганізацыя эканамічнага супрацоўніцтва і развіцця** (АЭСР, англ.: Organisation for Economic Co-operation and Development, *OECD*) — міжнародная арганізацыя, якая аб’ядноўвае развітыя краіны, што прызнаюць прынцыпы дэмакратыі і рыначнай эканомікі. Яна была створана ў 1948 годзе як **Арганізацыя еўрапейскага эканамічнага супацоўніцтва** (АЕЭС) дзеля дапамогі рэалізацыі Плану Маршала па рэканструкцыі Еўропы пасля Другой сусветнай вайны. Пазней удзел у арганізацыі быў дазволены і для нееўрапейскіх краін, і ў 1961 годзе АЕЭС была ператвораная ў Арганізацыю эканамічнага супрацоўніцтва і развіцця.

Мэты і дзейнасць
----------------

Арганізацыя яўляе сабой платформу для ўрадаў для абмену досведам, дыскусіі па актуальных пытаннях, каардынацыі ўнутранай і знешняй палітыкі. Гэта міжнародны форум для пабудовы ўзаемавыгаднага супрацоўніцтва паміж краінамі і ўрадамі, выпрацавання базы для двух- і шматбаковых пагадненняў.

Арганізацыяй абмену інфармацыі і аналізам займаецца сакратарыят АЭСР у Парыжы, які збірае інфармацыю, займаецца маніторынгам, аналізам, прагнозам эканамічнага развіцця. Таксама сакратарыят займаецца даследваннямі грамадства і даследваннямі эканамічных мадэляў, экалогіі, агрыкультуры, падаткаў і іншых сфер.

АЭСР закліканая спрыяць урадам у падвышэнні ўзроўню жыцця праз эканамічны рост, забеспячэнне фінансавай стабільнасці, інвестыцыі, развіццё гандлю, тэхналогій, прадпрымальніцтва і міжнароднага супрацоўніцтва. Яна дапамагае забяспечваць арганічнасць эканамічнага і сацыяльнага развіцця, а таксама абароны навакольнага асяроддзя.

Ужо больш за 40 гадоў АЭСР з’яўляецца адной з буйнейшых і найбольш надзейных крыніц параўнальнай статыстычнай інфармацыі і аналізу. Базы дадзеных АЭСР ахопліваюць сістэму нацыянальных рахункаў, розныя эканамічныя індыкатары, працоўная сіла, міграцыя, гандаль, энергетыка, ахова здароўя, прамысловасць, падаткі, адукацыя, навакольнае асяроддзе. Шмат матэрыялаў па даследваннях і аналізу публікуецца ў інтэрнэце і друку выдавецтвам OECD Publishing.

За апошняе дзесяцігоддзе АЭСР таксама актыўна наладжвала супрацоўніцтва з бізнесам, прафесійнымі саюзамі і іншымі прадстаўнікамі грамадскай супольнасці.

Сярод іншага, АЭСР актыўна займаецца праблемай карупцыі. У лютым 1999 года ўступіла ў сілу Канвенцыя АЭСР па барацьбе з карупцыяй.

Генеральны сакратар
-------------------

З 1996 года сакратарыят АЭСР узначальваецца канадцам Донам Джонстанам. У чэрвені 2006 года генеральным сакратаром абраны мексіканскі эканаміст Хасэ Анхель Гурыя.

Члены
-----

На дадзены момант арганізацыя мае 35 паўнапраўных членаў, з іх 24 апісваюцца ў справаздачы Сусветнага банка за 2003 год як краіны з развітой рыначнай эканомікай.

|  |
| --- |
| Краіны-заснавальнікі (1961): |
| * ЗША
* Аўстрыя
* Бельгія
* Вялікабрытанія
* Іспанія
* Грэцыя
* Данія
* Ірландыя
* Ісландыя
* Італія
 | * Канада
* Люксембург
* Нарвегія
* Нідэрланды
* Германія
* Турцыя
* Францыя
* Швейцарыя
* Швецыя
 |
| Далучыліся пазней (з годам далучэння): |
| * Японія (1964)
* Фінляндыя (1969)
* Аўстралія (1971)
* Новая Зеландыя (1973)
* Мексіка (1994)
* Чэхія (1995)
* Венгрыя (1996)
 | * Паўднёвая Карэя (1996)
* Польшча (1996)
* Славакія (2000)
* Чылі (2010)
* Славенія (2010)
* Ізраіль (2010)
* Эстонiя (2010)
* Латвiя (2016)
 |

Мальта падала заяву на ўступленне 24 верасня 2005.

Рэспубліка Кітай мае статус назіральніка ў двух камітэтах АЭСР, але з-за спрэчнага статусу гэтай дзяржавы не з’яўляецца паўнапраўным сябрам арганізацыі.

Камісія Еўрапейскага саюза ўдзельнічае ў працы АЭСР побач з асобнымі краінамі ЕС.

Зноскі
------

1. ↑

Спасылкі
--------

* Вэб-сайт АЭСР

| ⛭Арганізацыя эканамічнага супрацоўніцтва і развіцця (АЭСР, OECD) |
| --- |
| OECD Logo | 
Аўстралія • Аўстрыя • Бельгія • Вялікабрытанія • Венгрыя • Германія • Грэцыя • Данія • Ізраіль • Ірландыя • Ісландыя • Іспанія • Італія • Канада • Рэспубліка Карэя • Люксембург • Мексіка • Нідэрланды • Новая Зеландыя • Нарвегія • Польшча • Партугалія • Славакія • Славенія • ЗША • Турцыя • Фінляндыя • Францыя • Чэхія • Чылі • Швейцарыя • Швецыя • Эстонія • Японія
 |